DJEČJI VRTIĆ ZVONČICA PUNITOVCI

KLASA: 601-04/24-01/3

URBROJ: 2158-33-1-02-24-3

Punitovci, 22. veljače 2024. godine

Na temelju članka 41. stavka 2. Zakona o predškolskom odgoju i obrazovanju ( NN 10/97, 107/07, 94/13, 98/19, 57/22 i 101/23), članaka 26. i 27. Zakona o radu (NN 93/14, 127/17, 98/19, 151/22 i 64/23) i članka 40. Statuta Dječjeg vrtića ZVONČICA PUNITOVCI, uz prethodnu suglasnost Općine Punitovci kao osnivača (KLASA: 024-01/24-01/3, URBROJ: 2158-33-02-24-1 od 15. veljače 2024. godine ) Upravno vijeće Dječjeg vrtića ZVONČICA PUNITOVCI donosi 22. veljače 2024. godine

II. Izmjene i dopune Pravilnika o radu Dječjeg vrtića ZVONČICA PUNITOVCI

Članak 1.

U članku 68. iza stavke 1. dodaju se stavke 2., 3., i 4. te glase:“

(2) Osnovna plaća radnika koji obavlja poslove odgojitelja koja je završila učiteljski studij, i to: specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnog odnosa stekne kvalifikaciju odgojitelja temeljem priznavanja stečenih ishoda učenja na studiju za učitelja i razlike programa za prekvalifikaciju ili dokvalifikaciju učitelja u svrhu stjecanja kvalifikacije odgojitelja ima pravo na koeficijent za obračun plaće predviđen za poslove odgojitelja bez položenog stručnog ispita, umanjen za 15% koji je primjeren njegovoj stručnoj spremi i stečenom radnom stažu.

(3) Osnovna plaća stručnim suradnicima: pedagog, psiholog, edukacijski rehabilitator te viša medicinska sestra bez položenog stručnog ispita umanjuje se koeficijent za obračun plaće za 30% koji je primjeren njihovoj stručnoj spremi i stečenom radnom stažu.

(4) Osnovna plaća odgojiteljima bez položenog stručnog ispita umanjuje se koeficijent za obračun plaće za 30% koji je primjeren njihovoj stručnoj spremi i stečenom radnom stažu. „

Članak 2.

II. Izmjene i dopune Pravilnika o radu Dječjeg vrtića ZVONČICA PUNITOVCI stupaju na snagu osmog dana od dana objave na oglasnoj ploči Vrtića.

PREDSJEDNIK UPRAVNOG VIJEĆA

Zdenko Perić, dipl.ing. , v.r.

I. Izmjene i dopune Pravilnika o radu Dječjeg vrtića ZVONČICA PUNITOVCI objavljene su dana 22. veljače 2024. godine i stupaju na snagu dana 01. ožujka 2024. godine.

v.d. RAVNATELJICA

Mirna Molnar